เซี่ยงไฮ้คอมโพสิตปิดลบ 17.10 จุด หลังโสมแดงยิงนุก
เซี่ยงไฮ้คอมโพสิตปิดลบ 17.10 จุด หลังโสมแดงยิงนุก
9 ก.ย. 2559

ดัชนีเซี่ยงไฮ้คอมโพสิตตลาดหุ้นจีนปิดตลาดวันนี้ปรับตัวลง โดยดัชนีเซี่ยงไฮ้คอมโพสิตปรับตัวลง 17.10 จุด หรือ 0.55% ปิดที่ 3,078.85 จุด ภายหลังจากที่เกาหลีเหนือได้ทดสอบนิวเคลียร์ช่วงเช้าวันนี้
ในช่วงเช้าวันนี้ เกาหลีเหนือได้ยิงทดสอบนิวเคลียร์ลูกที่ 5 โดยการทดสอบดังกล่าวส่งผลให้เกิดแผ่นดินไหวที่วัดความรุนแรงได้ 5 แมกนิจูด ในบริเวณที่เคยทำการยิงทดลองนิวเคลียร์ลูกที่ 4 เมื่อเดือนม.ค.ที่ผ่านมาขณะที่กระทรวงต่างประเทศจีนได้ออกแถลงการณ์เพื่อแสดงจุดยืนในการคัดค้านการทดสอบนิวเคลียร์ของเกาหลีเหนือ